Projekts

LATVIJAS REPUBLIKAS MINISTRU KABINETS

2017.gada \_\_\_.\_\_\_\_\_\_\_ Noteikumi Nr.\_\_

Rīgā (prot. Nr.\_\_ \_\_.§)

**Grozījumi Ministru kabineta 2010. gada 30. novembra noteikumos Nr. 1080 "Transportlīdzekļu reģistrācijas noteikumi"**

Izdoti saskaņā ar [Ceļu satiksmes likuma](http://likumi.lv/ta/id/45467-celu-satiksmes-likums)

10. panta 1.4 daļu un

10.2 panta ceturto daļu

1. Izdarīt Ministru kabineta 2010. gada 30. novembra noteikumos Nr. 1080 "Transportlīdzekļu reģistrācijas noteikumi" (Latvijas Vēstnesis, 2010, 192. nr.; 2012, 154. nr.; 2014, 75. nr.; 2015, 254. nr.; 2017, 16 nr.) šādus grozījumus:

* 1. Svītrot 2. punktā vārdus un skaitļus 1999/AC:2005.
	2. Svītrot 7. punktā skaitli “2009”.
	3. Izteikt 9., 10., 11., 11.1, 11.2 un 11.3 punktu šādā redakcijā:

 "9. Katram transportlīdzeklim izsniedzamās numura zīmes tipu un valsts reģistrācijas numura sēriju nosaka CSDD atbilstoši standartam LVS 20 "Transportlīdzekļu valsts reģistrācijas numura zīmes" un numura zīmju aprakstam, ņemot vērā transportlīdzekļa konstruktīvās īpatnības un transportlīdzekļa izmantošanas veidu.

10. Reģistrējot transportlīdzekli īpašumā, veicot valsts reģistrācijas numura maiņu vai saņemot numura zīmes nozaudēto vai nozagto vietā, valsts reģistrācijas numuru var izvēlēties no CSDD nodaļu rīcībā esošajām numura zīmēm, kas atbilst transportlīdzekļa agregātu numuru salīdzināšanā noteiktajam numura zīmes tipam. Ja izvēlētā numura zīme atrodas citā CSDD nodaļā vai to nav iespējams reģistrēt uzreiz, persona izvēlēto valsts reģistrācijas numuru var rezervēt, identificējot transportlīdzekli, uz 5 dienām, tā reģistrācijai savā īpašumā (turējumā). Izvēles numura zīmi vai valsts reģistrācijas numuru ar viena vai divu ciparu kombinācijām vienas personas īpašumā (turējumā) esošam transportlīdzeklim piešķir ne biežāk kā reizi gadā.

11. Transportlīdzekļa īpašnieks (turētājs, valdītājs) gada laikā no valsts reģistrācijas numura maiņas dienas var saglabāt pēdējo nomainīto valsts reģistrācijas numuru citai savā īpašumā (turējumā, valdījumā) esoša transportlīdzekļa reģistrācijai, ja viņš līdz transportlīdzekļa atsavināšanai vai vienlaikus ar īpašnieka maiņas reģistrāciju, vai pirms noņemšanas no uzskaites izvešanai no Latvijas, veic valsts reģistrācijas numura maiņu. Ja transportlīdzeklim ir reģistrēts turētājs, mainot valsts reģistrācijas numuru, transportlīdzekļa īpašnieks norāda, kurai no reģistrētajām personām ir tiesības gada laikā reģistrēt saglabāto valsts reģistrācijas numuru. Piešķirtā un nomainītā valsts reģistrācijas numura tālāka realizācija ir aizliegta.

11.1 Nodotās numura zīmes neuzglabā, tās izgatavo no jauna. Numura zīmju izgatavošanas termiņš nedrīkst pārsniegt 30 dienas, bet, veicot reģistrāciju CSDD Rīgas nodaļā, – divas darbdienas. Ja transportlīdzeklim saglabāto valsts reģistrācijas numuru reģistrē atkārtoti tajā pašā dienā, nodotās numura zīmju aprakstam un standartam LVS 20 "Transportlīdzekļu valsts reģistrācijas numura zīmes" atbilstošās numura zīmes no jauna nav jāizgatavo un reģistrējamam transportlīdzeklim var izsniegt nodotās numura zīmes.

11.2 Iesniegumu iesniedz un samaksu par saglabātā numura zīmju izgatavošanu veic gada laikā no valsts reģistrācijas numura maiņas dienas. Šādu valsts reģistrācijas numuru reģistrē ne vēlāk kā 30 dienu laikā pēc saglabāšanas termiņa beigām. Pēc minētā termiņa beigām CSDD var piešķirt valsts reģistrācijas numuru citas personas transportlīdzekļa reģistrācijai.

11.3 Šo noteikumu [11.punktā](http://likumi.lv/body_print.php?id=222145&version_date=01.07.2016&version_date_end=...&grozijumi=0&pielikumi=0&saturs=0&piezimes=0&large_font=1#p11) minētie ierobežojumi, kā arī 11.2 punktā norādītā iespēja valsts reģistrācijas numuru piešķirt citas personas transportlīdzekļa reģistrācijai neattiecas uz individuāla pasūtījuma numuriem.".

* 1. Papildināt noteikumus ar 11.4 punktu šādā redakcijā:

”11.4 Ja transportlīdzeklis tiek izslēgts no reģistra sakarā ar tā pārreģistrāciju citā valstī, vai transportlīdzeklis ir noņemts no uzskaites reģistrācijas pārtraukšanai uz laiku un ir beidzies numura zīmju uzglabāšanas termiņš, vai gadu pēc valsts reģistrācijas numura maiņas vai transportlīdzekļa norakstīšanas, ja attiecīgās numura zīmes ir nodotas un utilizētas, CSDD ir tiesības valsts reģistrācijas numuru izmantot cita transportlīdzekļa reģistrācijai.”.

* 1. Izteikt 14. punktu šādā redakcijā:

 “14. Numura zīmi, neveicot transportlīdzekļa reģistrāciju, jebkurā CSDD nodaļā var apmainīt pret jaunu numura zīmi ar tādu pašu valsts reģistrācijas numuru, iepriekš to pasūtot. Numura zīmju izgatavošanas termiņš nedrīkst pārsniegt 30 dienas, bet, veicot reģistrāciju CSDD Rīgas nodaļā, – divas darbdienas. Mainot numura zīmi, iepriekšējo numura zīmi nodod CSDD. Nodotai numura zīmei jābūt tādai, no kuras var nolasīt visus simbolus. Ja numura zīme ir bojāta un nav viengabala, to var apmainīt, ja ir iespējams identificēt, ka atsevišķās daļas ir no šīs numura zīmes. Ja jāmaina viena no divām transportlīdzeklim izsniegtajām numura zīmēm, kas neatbilst standartam LVS 20 "Transportlīdzekļu valsts reģistrācijas numura zīmes", izgatavo abas numura zīmes atbilstoši minētajam standartam.”.

* 1. Izteikt 17.2. apakšpunktu šādā redakcijā:

 “17.2. Latvijā reģistrētam transportlīdzeklim veic īpašnieku maiņu un transportlīdzekli vienlaikus noņem no uzskaites izvešanai no valsts.”.

* 1. Papildināt 19.7. apakšpunktu ar trešo teikumu šādā redakcijā:

“Ja transportlīdzekļa ieguvējs ir pilnvarojis transportlīdzekļa izgatavotāja vai tā oficiālo pārstāvi Latvijā reģistrēt transportlīdzekli, norādot citu turētāju, to komersanta pilnvarotā persona papildus apliecina iesniegumā;”.

* 1. Papildināt noteikumus ar 19.13.10. apakšpunktu šādā redakcijā:

“19.13.10. reģistrē transportlīdzekli šo noteikumu 61. vai 62. punktā noteiktajā kārtībā.”;

* 1. Izteikt 21.punktu šādā redakcijā:

 “21. Agregātu numuru salīdzināšanu jauniem, iepriekš nereģistrētiem transportlīdzekļiem, kā arī Latvijā reģistrētiem, savas pārstāvētās markas transportlīdzekļiem, var veikt transportlīdzekļa izgatavotāja oficiālais pārstāvis, kurš noslēdzis sadarbības līgumu par informācijas apmaiņu ar CSDD un saņēmis CSDD pilnvarojumu agregātu numuru salīdzināšanai.”.

* 1. Svītrot 22.2. apakšpunktā vārdus “noņemšanas no uzskaites termiņa pagarināšanu”.
	2. Svītrot 40.2. apakšpunktu.
	3. Svītrot 41.2. apakšpunkta otro teikumu.
	4. Papildināt 51. punktu ar trešo teikumu šādā redakcijā:

“Ja transportlīdzeklim mainījies īpašnieks, tā tālāka atsavināšana atļauta tikai pēc īpašnieka maiņas reģistrācijas, izņemot šādus gadījumus:

51.1. tiek realizēts ieķīlāts un neizpirkts transportlīdzeklis;

51.2. tiek realizēta apķīlāta vai valstij piekritīga manta vai par administratīviem pārkāpumiem ceļu satiksmē izņemts transportlīdzeklis;

51.3. transportlīdzekļa īpašnieka maiņa notikusi sakarā ar apdrošināšanas gadījuma iestāšanos, pamatojoties uz apdrošināšanas līgumu.”.

* 1. Svītrot 57.1.6. apakšpunktu.
	2. Svītrot 58.1.2. apakšpunktu.
	3. Papildināt 58.1.4. apakšpunktu ar otro teikumu šādā redakcijā:

“Policijas izziņa nav jāiesniedz, ja tiek mainīta reģistrācijas apliecība vai tiek izsniegta jauna reģistrācijas apliecība nozaudētās vietā;”.

* 1. Izteikt 59.2. apakšpunktu šādā redakcijā:

 “59.2. ja, reģistrējot transportlīdzekli, numura zīmi (zīmes) nepieciešams nodot CSDD, transportlīdzekļu reģistrā norāda tikai piešķirto valsts reģistrācijas numuru un numura zīmi (zīmes) neizsniedz;”.

* 1. Svītrot 59.3. apakšpunktu.
	2. Papildināt 60.1.4. apakšpunktu ar otro teikumu šādā redakcijā:

“Policijas izziņa nav jāiesniedz, ja valsts reģistrācijas numurs tiek mainīts vai tiek izsniegta numura zīme (zīmes) nozaudētās vietā.”.

* 1. Papildināt noteikumus ar 60.4. apakšpunktu šādā redakcijā:

“60.4. ja vienlaikus ar numura zīmju atjaunošanu zudušo vietā veic reģistrācijas darbību, kur numura zīmi (zīmes) nepieciešams nodot CSDD, transportlīdzekļu reģistrā norāda tikai piešķirto valsts reģistrācijas numuru un numura zīmi (zīmes) neizsniedz.”.

* 1. Svītrot 61.3.3. apakšpunktā skaitli “2009”.
	2. Izteikt 65.3. apakšpunktu šādā redakcijā:

"65.3. lai transportlīdzekli, kurš noņemts no uzskaites atsavināšanai Latvijā, atjaunotu uzskaitē, iesniedz iesniegumu, bet lai izvestu no Latvijas, veic šo noteikumu [66. punktā](http://likumi.lv/body_print.php?id=222145&version_date=01.07.2016&version_date_end=...&grozijumi=0&pielikumi=0&saturs=0&piezimes=0&large_font=1#p66) minētās darbības.".

* 1. Aizstāt 66. punktā vārdu “darbdienas” ar vārdu “dienas”.
	2. Svītrot 67.1.4. apakšpunkta otro teikumu.
	3. Izteikt 69.4. apakšpunktu šādā redakcijā:

“69.4. norakstītam vai apstrādes uzņēmumam nodotam transportlīdzeklim piešķirtu valsts reģistrācijas numuru pēdējais reģistrētais transportlīdzekļa īpašnieks (turētājs) var izmantot cita savā īpašumā (turējumā) esoša transportlīdzekļa reģistrācijai viena gada laikā pēc transportlīdzekļa norakstīšanas, ja numura zīmes ir nodotas CSDD.”;

* 1. Izteikt 69.7. apakšpunktu šādā redakcijā:

 “69.7. transportlīdzekli var noņemt no uzskaites norakstīšanai, arī neiesniedzot šo noteikumu 69.1.apakšpunktā minētos dokumentus un numura zīmes, ja normatīvajos aktos noteiktā kārtībā datus par likvidācijai pieņemto transportlīdzekli apstrādes uzņēmums elektroniski ir nodevis un pievienojis transportlīdzekļu reģistram vai CSDD ir saņemta informācija no ārvalsts reģistrācijas vai citas kompetentas iestādes par transportlīdzekļa iznīcināšanu vai bojāeju vai atzīšanu par nolietotu transportlīdzekli saskaņā ar normatīviem aktiem par nolietotu transportlīdzekļu apsaimniekošanu.”.

* 1. Izteikt 76. punkta pirmo teikumu šādā redakcijā:

“76. Transportlīdzeklim vēsturiskā spēkrata statusu piešķir, ja tas atbilst šo noteikumu 8. pielikumā noteiktajām prasībām.”.

* 1. papildināt informatīvo atsauci uz Eiropas Savienības direktīvām ar 5. punktu šādā redakcijā:

“5) Padomes 2014.gada 3.aprīļa Direktīvas [2014/46/ES](http://eur-lex.europa.eu/eli/dir/2003/127/oj/?locale=LV), ar ko groza Padomes Direktīvu [1999/37/EK](http://eur-lex.europa.eu/eli/dir/1999/37/oj/?locale=LV) par transportlīdzekļu reģistrācijas dokumentiem.”.

* 1. izteikt 7. pielikumu šādā redakcijā:

**“Numura zīmju apraksts**

1. Atkarībā no transportlīdzekļu izgatavotāja paredzētās konstrukcijas un veida Latvijā ir noteikti šādi numura zīmju tipi, atbilstoši kuriem tiek izgatavotas numura zīmes:

1.1. A tips (520 x 110 mm) – paredzēts uzstādīšanai transportlīdzekļu priekšpusē, kā arī aizmugurē, ja ir atbilstoša transportlīdzekļa konstrukcija. A tipa numura zīmi neuzstāda motocikliem, tricikliem, kvadricikliem un mopēdiem, izņemot gadījumu, ja transportlīdzekļa izgatavotāja konstrukcijā ir paredzēta vieta šā tipa numura zīmes uzstādīšanai;

1.2. B tips (280 x 200 mm) – paredzēts uzstādīšanai to transportlīdzekļu aizmugurē, kuriem konstruktīvi nav iespējams uzstādīt A tipa numura zīmi. B tipa numura zīmi neuzstāda motocikliem, tricikliem, kvadricikliem un mopēdiem;

1.3. C tips (240 x 130 mm) – paredzēts uzstādīšanai motociklu, triciklu un kvadriciklu aizmugurē, kā arī to transportlīdzekļu priekšpusē vai aizmugurē, kuriem konstruktīvi nav iespējams uzstādīt attiecīgi A vai B tipa numura zīmi;

1.4. E tips (300 x 110 mm) – paredzēts uzstādīšanai to transportlīdzekļu aizmugurē, kuriem konstruktīvi nav iespējams uzstādīt A, B vai C tipa numura zīmi, vai to transportlīdzekļu priekšpusē, kuriem konstruktīvi nav iespējams uzstādīt A vai C tipa numura zīmi;

1.5. F tips (177 x 130 mm) – paredzēts uzstādīšanai to motociklu, triciklu un kvadriciklu aizmugurē, kuriem konstruktīvi nav iespējams uzstādīt C tipa numura zīmi;

1.6. G tips (133 x 165 mm) – paredzēts uzstādīšanai mopēdu aizmugurē;

1.7. H tips (133 x 165 mm) – paredzēts uzstādīšanai bezceļu transportlīdzekļu aizmugurē.

2. Vispārējās izmantošanas numura zīmes:

2.1. izgatavo A, B, C, E, F un G tipa vispārējās izmantošanas numura zīmes;

2.2. A, B un C tipa numura zīmēs, kuras paredzētas uzstādīšanai mehāniskajiem transportlīdzekļiem, ir divi latīņu alfabēta burti un no viena līdz četriem cipariem, kas veido skaitļus no 1 līdz 9999. A un B tipa numura zīmēs, kuras paredzētas uzstādīšanai piekabēm (puspiekabēm), ir viens latīņu alfabēta burts un no viena līdz četriem cipariem, kas veido skaitļus no 1 līdz 9999. A tipa numura zīmēs, kuras paredzētas uzstādīšanai mopēdiem, ir viens latīņu alfabēta burts un no viena līdz trijiem cipariem, kas veido skaitļus no 1 līdz 999. Piekabēm, puspiekabēm un mopēdiem paredzēto numura zīmju pēdējo divu ciparu simbolu vietā var lietot burtu simbolus;

2.3. A tipa numura zīmēs burti no cipariem atdalīti ar horizontālu svītru;

2.4. E tipa numura zīmēs, kuras paredzētas uzstādīšanai mehāniskajiem transportlīdzekļiem, ir divi latīņu alfabēta burti un no viena līdz diviem cipariem, kas veido skaitļus no 1 līdz 99. E tipa numura zīmēs, kuras paredzētas uzstādīšanai piekabēm un puspiekabēm, ir viens latīņu alfabēta burts un no viena līdz diviem cipariem, kas veido skaitļus no 1 līdz 99. Piekabēm un puspiekabēm paredzēto numura zīmju pēdējā cipara simbola vietā var lietot burta simbolu;

2.5. F tipa numura zīmēs ir divi latīņu alfabēta burti un no viena līdz trijiem cipariem, kas veido skaitļus no 1 līdz 999;

2.6. G tipa numura zīmēs ir viens latīņu alfabēta burts un no viena līdz trijiem cipariem, kas veido skaitļus no 1 līdz 999. Pēdējo divu ciparu simbolu vietā var lietot burtu simbolus;

3. Individuālās numura zīmēs ir šāds simbolu skaits un izvietojums:

3.1. A tips – divi līdz astoņi simboli, izvietoti vienā rindā;

3.2. B tips – divi līdz septiņi simboli, kurus var izvietot numura zīmes abās rindās. Numura zīmes pirmajā (augšējā) rindā izvieto no viena līdz trim simboliem, bet otrajā (apakšējā) rindā – no viena līdz četriem simboliem. B tipa numura zīmes ar diviem līdz četriem simboliem izgatavo, simbolus izvietojot otrajā (apakšējā) rindā, ja simbolu kombinācija nav veidota no divām daļām vai to nav iespējams sadalīt divās daļās. B tipa numura zīmes ar pieciem līdz septiņiem simboliem izgatavo, ja simbolu kombinācija sastāv no divām daļām (diviem vārdiem) vai to ir iespējams sadalīt divās daļās;

3.3. C tips – divi līdz astoņi simboli, kurus var izvietot numura zīmes abās rindās, no viena līdz četriem simboliem katrā rindā. C tipa numura zīmes ar diviem līdz četriem simboliem izgatavo, simbolus izvietojot otrajā (apakšējā) rindā, ja simbolu kombinācija nav veidota no divām daļām vai to nav iespējams sadalīt divās daļās. C tipa numura zīmes ar pieciem līdz astoņiem simboliem izgatavo, ja simbolu kombinācija sastāv no divām daļām (diviem vārdiem) vai to ir iespējams sadalīt divās daļās;

3.4. E tips – divi līdz četri simboli, izvietoti vienā rindā;

3.5. F tips – divi līdz pieci simboli, kurus var izvietot numura zīmes abās rindās. Numura zīmes pirmajā (augšējā) rindā izvieto no viena līdz diviem simboliem, bet otrajā (apakšējā) rindā – no viena līdz trim simboliem. F tipa numura zīmes ar diviem līdz trim simboliem izgatavo, simbolus izvietojot otrajā (apakšējā) rindā, ja simbolu kombinācija nav veidota no divām daļām vai to nav iespējams sadalīt divās daļās. F tipa numura zīmes ar četriem līdz pieciem simboliem izgatavo, ja simbolu kombinācija sastāv no divām daļām (diviem vārdiem) vai to ir iespējams sadalīt divās daļās;

3.6. G tips – divi līdz četri simboli, kurus var izvietot numura zīmes abās rindās. Numura zīmes pirmajā (augšējā) rindā izvieto vienu simbolu, bet otrajā (apakšējā) rindā – no viena līdz trim simboliem. G tipa numura zīmes ar diviem līdz trim simboliem izgatavo, simbolus izvietojot otrajā (apakšējā) rindā, ja simbolu kombinācija nav veidota no divām daļām vai to nav iespējams sadalīt divās daļās. G tipa numura zīmes ar četriem simboliem izgatavo, ja simbolu kombinācija sastāv no divām daļām (diviem vārdiem) vai to ir iespējams sadalīt divās daļās;

3.7. individuālajās numura zīmēs nevar izmantot vairāk kā trīs vienādus simbolus pēc kārtas, tai skaitā arī B, C, F un G tipa numura zīmēs, kur simboli tiek dalīti atsevišķās rindās. Burtu un ciparu simbolus nevar lietot pamīšus, bet tos izkārto tā, lai ciparu simboli seko burtu simboliem vai otrādi;

3.8. individuālās numura zīmēs simbolus var atdalīt tikai ar vienu atstarpi. Nosakot simbolu skaitu, šo atstarpi uzskata par atsevišķu simbolu. Atstarpi lieto tikai vārdu vai vārdu un ciparu atdalīšanai;

3.9. individuālajās numura zīmēs visu simbolu izmēriem jābūt vienādiem.

4. Speciālās nozīmes numura zīmes:

4.1. tranzīta numura zīmes:

4.1.1. tranzīta numura zīmju tipi:

4.1.1.1. A tips – paredzēts uzstādīšanai šā pielikuma 1.1. apakšpunktā minētajiem transportlīdzekļiem ar trim līdz sešiem simboliem numura zīmē, kur pirmie divi simboli ir burti, bet pārējie – cipari, kas veido skaitļus no 1 līdz 9999;

4.1.1.2. C tips – paredzēts uzstādīšanai to transportlīdzekļu aizmugurē, kuriem konstruktīvi nav iespējams uzstādīt A tipa numura zīmi, kā arī motocikliem, tricikliem, kvadricikliem un mopēdiem ar trim līdz sešiem simboliem, kur pirmie divi simboli ir burti, bet pārējie – cipari, kas veido skaitļus no 1 līdz 9999;

4.1.2. tranzīta numura zīmēs izvieto noteikta izmēra sarkanas krāsas laukumu saskaņā ar standartu LVS 20 "Transportlīdzekļu valsts reģistrācijas numura zīmes";

4.2. tirdzniecības numura zīmes:

4.2.1. tirdzniecības numura zīmju tipi:

4.2.1.1. A tips – paredzēts uzstādīšanai attiecīgi šā pielikuma 1.1.apakšpunktā minētajiem transportlīdzekļiem ar trim līdz pieciem simboliem;

4.2.1.2. C tips – paredzēts uzstādīšanai to transportlīdzekļu aizmugurē, kuriem konstruktīvi nav iespējams uzstādīt A tipa numura zīmi, kā arī motocikliem, tricikliem, kvadricikliem un mopēdiem ar trim līdz četriem simboliem;

4.2.2. tirdzniecības numura zīmju pirmais simbols ir burts (A, B, C, D vai E), kas norāda transportlīdzekļa veidu, bet pārējie ir cipari. Pēdējais cipars norāda gadu, līdz kuram tirdzniecības numura zīme ir derīga. Pārējie cipari veido skaitļus no 1 līdz 999 A tipa numura zīmēs vai no 1 līdz 99 C tipa numura zīmēs;

4.2.3. tirdzniecības numura zīmju simboli ir sarkanā krāsā;

4.3. izmēģinājuma numura zīmes:

4.3.1. izmēģinājuma numura zīmju tipi:

4.3.[1.1](http://likumi.lv/doc.php?id=222145#piel1.1). A tips – paredzēts uzstādīšanai šā pielikuma 1.1.apakšpunktā minētajiem transportlīdzekļiem;

4.3.1.2. C tips – paredzēts uzstādīšanai to transportlīdzekļu aizmugurē, kuriem konstruktīvi nav iespējams uzstādīt A tipa numura zīmi;

4.3.2. izmēģinājuma numura zīmes pirmie trīs simboli ir burti, kas veido burtu kombināciju "IZM", bet pārējie simboli ir cipari, kas veido skaitļus no 1 līdz 999;

4.4. diplomātiskās numura zīmes:

4.4.1. diplomātisko numura zīmju tipi:

4.4.1.1. A tips – paredzēts uzstādīšanai šā pielikuma 1.1.apakšpunktā minētajiem transportlīdzekļiem ar četriem līdz septiņiem simboliem;

4.4.1.2. C tips – paredzēts uzstādīšanai to transportlīdzekļu aizmugurē, kuriem konstruktīvi nav iespējams uzstādīt A tipa numura zīmi. C tipa numura zīmei ir četri līdz seši simboli;

4.4.2. diplomātisko numura zīmju pirmie simboli ir burti "C", "CC" vai "CD", kas izvietoti numura zīmes augšējā rindā C tipa numura zīmēs vai numura zīmes kreisajā pusē A tipa numura zīmēs. Pārējie šo numura zīmju simboli ir cipari;

4.4.3. diplomātisko numura zīmju fons ir sarkanā krāsā;

4.5. taksometru numura zīmes:

4.5.1. taksometru numura zīmju tipi:

4.5.1.1. A tips – paredzēts uzstādīšanai šā pielikuma 1.1.apakšpunktā minētajiem transportlīdzekļiem ar trim līdz sešiem simboliem;

4.5.1.2. E tips – paredzēts uzstādīšanai to transportlīdzekļu aizmugurē, kuriem konstruktīvi nav iespējams uzstādīt A tipa numura zīmi, ar trim līdz četriem simboliem;

4.5.2. taksometru numura zīmju pirmie divi simboli ir burti, bet pārējie ir cipari, kas vei

do skaitļus no 1 līdz 9999 A tipa numura zīmēs vai no 1 līdz 99 E tipa numura zīmēs;

4.5.3. taksometru numura zīmju fons ir dzeltenā krāsā;

4.6. bezceļu transportlīdzekļu numura zīmes:

4.6.1. bezceļu transportlīdzekļu numura zīmēs ir trīs līdz pieci simboli. Numura zīmju pirmie divi simboli ir burti, bet pārējie ir cipari, kas veido skaitļus no 1 līdz 999;

4.6.2. bezceļu transportlīdzekļu numura zīmju simboli ir zaļā krāsā.”.

* 1. Papildināt noteikumus ar 8. pielikumu šādā redakcijā:

**“Prasības transportlīdzeklim,**

**lai tas iegūtu vēsturiskā spēkrata statusu**

1. Vēsturiskā spēkrata statusu var piešķirt mehāniskajam transportlīdzeklim (automobilim, motociklam, autobusam), kas atbilst šādām vispārējām prasībām:

1.1. transportlīdzeklis ir ne mazāk kā 30 gadu vecs vai ir vismaz 20 gadus vecs, ja tas ražots Latvijā vai bijušajā Latvijas PSR;

1.2. transportlīdzeklis ir saglabāts oriģinālā komplektācijā, ir vizuāli un tehniski korektā stāvoklī;

1.3. transportlīdzeklis netiek izmantots ikdienas lietošanā;

1.4. transportlīdzeklim ir kultūrvēsturiska vērtība un, tas ir daļa no tehnikas un kultūras mantojuma.

2. Pieļaujamās atkāpes transportlīdzekļa konstrukcijā un vizuālajā izskatā:

2.1. Transportlīdzekļiem, kas ražoti līdz 1944. gada 31. decembrim:

2.1.1. motora un tā agregātu (ģenerators, starteris, ūdenssūknis, aizdedzes iekārta, degvielas sūknis) nomaiņa uz līdzīgu oriģinālā motora ražotāja vai cita ražotāja motoru un tā agregātu, kas būtiski neatšķiras no oriģinālā motora izgatavošanas perioda, konstrukcijas, jaudas un degvielas veida;

2.1.2. tiltu, ātrumkārbas, atsevišķu stūres iekārtas un balstiekārtas elementu nomaiņa, saglabājot oriģinālās konstrukcijas pamatprincipus, konstruktīvos izmērus un neietekmējot vizuālo izskatu;

2.1.3. automobiļa un autobusa virsbūves, motocikla rāmja, degvielas tvertnes, spārnu un blakusvāģa krāsojuma un galvanisko pārklājumu bojājumi un necaurejoša korozija, ja transportlīdzeklim saglabājušies oriģinālie galvaniskie pārklājumi un vairāk par 50% no oriģinālā krāsojuma;

2.1.4. pilnīgi pārkrāsota transportlīdzekļa krāsojums neatbilst oriģinālam, bet ir atbilstošs attiecīgajā transportlīdzekļa ražošanas periodā lietotajam;

2.1.5. tapsējuma bojājumi, ja saglabājies vairāk kā 50% no oriģinālā tapsējuma, pilnībā pārtapsētam transportlīdzeklim salons neatbilst oriģinālam, bet ir atbilstošs attiecīgajā transportlīdzekļa ražošanas periodā lietotajam;

2.1.6. riteņi un riepas nomainītas uz atbilstoša izmēra un vizuāli līdzīgiem oriģinālam.

2.2. Transportlīdzekļiem, kas ražoti pēc 1944. gada 31. decembra:

2.2.1. motora nomaiņa atbilstoši attiecīgā transportlīdzekļa modeļa ražotāja noteiktajam;

2.2.2. karburatora nomaiņa pret iesmidzināšanas iekārtu, ja tādu ir paredzējis ražotājs attiecīgajam transportlīdzekļa modelim;

2.2.3. uzstādīta gāzes barošanas iekārta, bet ne vēlāk kā pirms 20 gadiem;

2.2.4. neuzkrītoši automobiļa un autobusa virsbūves, motocikla rāmja, degvielas tvertnes, spārnu un blakusvāģa krāsojuma un galvanisko pārklājumu bojājumi un necaurejoša korozija, ja transportlīdzeklim saglabājušies oriģinālie galvaniskie pārklājumi un vairāk par 80% no oriģinālā krāsojuma;

2.2.5. pilnīgi pārkrāsota transportlīdzekļa krāsojums neatbilst oriģinālam, bet atbilst attiecīgā transportlīdzekļa ražotāja izmantotajam;

2.2.6. neuzkrītoši tapsējuma bojājumi, ja saglabājies vairāk kā 80% no oriģinālā tapsējuma. Pilnīgi pārtapsētam transportlīdzeklim salons vizuāli atšķiras no oriģināla, bet atbilst attiecīgā transportlīdzekļa ražotāja izmantotajam;

2.2.7. riteņi un riepas nomainītas uz cita izmēra riteņiem un riepām, ievērojot attiecīgā transportlīdzekļa ražotāja noteikto. Diagonālo riepu vietā uzstādītas radiālās riepas, ievērojot izmēru.

3. Ja transportlīdzeklim konstatētas ne vairāk kā divas šī pielikuma 2. punktā minētās atkāpes, CSDD pieņem lēmumu par vēsturiskā spēkrata statusa piešķiršanu. Ja transportlīdzeklim konstatētas vairāk atkāpes, vai citas atkāpes konstrukcijā un vizuālajā izskatā, kas nav minētas šī pielikuma 2. punktā, CSDD, vispusīgi izvērtējot transportlīdzekļa stāvokli un tā vēsturisko vērtību, var pieņemt lēmumu par vēsturiskā spēkrata statusa piešķiršanu.

4. Satiksmes drošības uzlabošanai pieļaujama papildus spoguļu uzstādīšana, papildus gaismas ierīču uzstādīšana, kā arī virzienrādītāju uzstādīšana.

5. Piešķirot vēsturiskā spēkrata statusu transportlīdzeklim, kurš ražots līdz 1944. gada 31. decembrim, CSDD izvērtē arī tā tehnisko stāvokli drošai dalībai ceļu satiksmē.”.

2. Noteikumi stājas spēkā 2017. gada 20.maijā.

Ministru prezidents M.Kučinskis

Satiksmes ministrs U.Augulis

Iesniedzējs:

Satiksmes ministrs U.Augulis

Vīza: Valsts sekretāra vietā

Valsts sekretāra vietniece Dž.Innusa

13.03.2017. 14:20

3162

Edgars Ošenieks

67025723

Edgars.osenieks@csdd.gov.lv